DJ Critikal

DJ Critikal (ka DJ Critical, Bert on Beats; kodanikunimi Bert Prikenfeld; sündinud 13. veebruaril 1981) on Eesti hiphopmuusik ja DJ.

DJ Critikali karjääri alguspunktiks võib lugeda aastat 1996, mil Tallinnas loodi rühmitus North Crew. Tegeleti nii pidude korraldamise kui ka muusika loomisega. Critikali teenuseid on kasutanud paljud Eesti hiphopmuusikud ja kollektiivid alates A-Rühmast kuni K-Ghettoni.

Critikal on olnud tegev sellistes muusikalistes kollektiivides nagu A-Rühm, S.I.N. & Critikal, Holmes ja True Headz. Enamusele neist on ta ka muusikat loonud. Critikal on korraldaja ja resident dj rolli täitnud üritustel nagu Check One Two, B-Pool, Rapper's Delight ja teda võib puldis näha ka igal Hip Hop Cafél. Ta on üks saidi hiphop.ee loojatest ning raadiosaate Programm juhtidest.

Diskograafia 
1997 Legends Of The Nite 2 kogumikul lugu "Possibilities"
1997 Workin' kogumikul lugu "Lyrical Master" koos Dzheimziga
1998 Vibratsiooni kogumikul lugu "Whatevaman"
1998 "Beat Physics", CD
2000 "Check 101", CD koos S.I.N.-iga
2001 "Hip Hop Ambulance", mixtape
2002 "For The Listeners" mixtape
2005 "Chapter One Ehk Teine Maitse" LP

Plaanis on välja anda ka uus hiphopalbum, kus peaksid kaasa tegema MC-d nii Eestist, Lätist, Leedust, Venemaalt kui ka Soomest.

Koostöö
Esto Libre! & Robin Juhkental ft. Dj Critikal - "Tuhandenäoline meri"

Viited

Välislingid 
hiphop.ee: Critikal

Critical
Sündinud 1981